Županije u Mađarskoj
Mađarska se administrativno dijeli na 20 upravnih jedinica, od kojih su njih 19 županije (mađ. megyék, jednina: megye) i na glavni grad (mađ. főváros): Budimpeštu. Ove administrativne jedinice se dalje dijele na mikroregije (mađ. kistérségek) kojih je 173 dok je glavni grad Budimpešta samostalna mikroregija. 23 grada imaju županijska prava (mađ. megyei jogú városok, jedn.: megyei jogú város), pa se ponekad nazivaju i urbane županije. Mjesne vlasti tih gradova imaju proširene ovlasti ali još uvijek ne predstavljaju nezavisne teritorijalne jedinice.